als_Latn dik_Latn sag_Latn
aSport- Prej muajsh mesfushori kombëtares shqiptare Migjen Basha vazhdon të vuajë probleme në këmbën e majtë. Që në sezonin e shkuar ishin shfaqur problemet për mesfushorin e qëndrrës por lojtari shumë ndeshje ka luajtur i dëmtuar. Dhimbjet i ndalonte me injeksione, kurse mjekët e skuadrës së tij, Torino, i thoshin se nuk kishte asgjë.
Mesfushori nuk e fsheh aspak zemërimin për këtë.”Më kanë prishur shumë punë në Torino. Tetë muaj kam luajtur me injeksione, pasi më thoshin mjekët se nuk kisha asgjë”, shprehet Basha. Dhimbjet e papërballueshme për 27-vjeçarin nisën më 13 prill të këtij viti. Më pas mori rrugën për në Gjermani, për të bërë një kontroll. Pas kontrollit u vlerësua se mesfushori i Shqipërisë duhej patjetër ti nënshtrohej operimit. Nisur nga kjo, më 16 maj ai u operua në nyjën dhe shputën e këmbës. “Që nga ajo kohë kanë kaluar 15 javë. Më kanë thënë që do ti nis vrapimet në fillim të shtatorit, por nuk dihet se si do të reagojë këmba, sepse kësi lloj operacionesh nuk janë bërë ndonjëherë”, ka thënë Basha për Kohën Ditore. Lojtari nuk e di ende se kur do të nisë me vrapime dhe as se kur do ti fillojë stërvitjet e rregullta me skuadrën e Torinos.
“Nuk dihet se kur do të kthehem në fushë”, ka thënë Basha. Në fakt, lojtari ka pasur të njëjtin problem edhe vitin e shkuar. Mirëpo, mjekët nuk e dinin arsyen e dhimbjeve. Lëndimi për ta, sipas lojtarit, ishte mister. “Nuk e dinin se çfarë kisha. Më thoshin se nuk po mund ta zbulojnë”. Mesfushori i lindur në Lozanë dhe rritur në Zvicër edhe në të kaluarën ka pasur probleme të shumta me dëmtimet.
You must be logged in to post a comment Login
als_Latn als_Latn als_Latn eng_Latn